CELEX: C2007/283/76
Language: el
Date: 2007-11-24 00:00:00
Title: Υπόθεση F-12/07: Διάταξη του Δικαστηρίου Δημόσιας Διοίκησης (πρώτο τμήμα) της 11ης Σεπτεμβρίου 2007 — O'Connor κατά Επιτροπής (Υπαλληλική υπόθεση — Λοιπό προσωπικό — Διαδοχικές συμβάσεις εκτάκτου, επικουρικού και συμβασιούχου υπαλλήλου — Ανώτατη διάρκεια χορηγήσεως του επιδόματος ανεργίας — Παραδεκτό)

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/42
            
         Διάταξη του Δικαστηρίου Δημόσιας Διοίκησης (πρώτο τμήμα) της 11ης Σεπτεμβρίου 2007 — O'Connor κατά Επιτροπής
   (Υπόθεση F-12/07) (1)
   
   (Υπαλληλική υπόθεση - Λοιπό προσωπικό - Διαδοχικές συμβάσεις εκτάκτου, επικουρικού και συμβασιούχου υπαλλήλου - Ανώτατη διάρκεια χορηγήσεως του επιδόματος ανεργίας - Παραδεκτό)
   (2007/C 283/76)
   Γλώσσα διαδικασίας: η γαλλική
   Διάδικοι
   
      Προσφεύγουσα: Elizabeth O'Connor (Βρυξέλλες, Βέλγιο) (εκπρόσωποι: S. Orlandi, A. Coolen, J.-N. Louis και E. Marchal, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: D. Martin και M. Velardo)
   Αντικείμενο της υποθέσεως
   Ακύρωση της αποφάσεως με την οποία καθορίζεται σε 11 μήνες και 25 ημέρες, αντί σε 17,83 μήνες, η ανώτατη διάρκεια χορηγήσεως του επιδόματος ανεργίας στην προσφεύγουσα, πρώην υπάλληλο της Επιτροπής η οποία απασχολήθηκε στο όργανο αυτό, με διάφορες συμβάσεις εκτάκτου, επικουρικού και συμβασιούχου υπαλλήλου, από τις 16 Ιανουαρίου 2001 μέχρι της 31 Δεκεμβρίου 2005.
   Διατακτικό της διατάξεως
   Το Δικαστήριο Δημόσιας Διοίκησης διατάσσει:
   
               1)
            
            
               Απορρίπτει την προσφυγή, εν μέρει ως προδήλως απαράδεκτη και εν μέρει ως προδήλως αβάσιμη.
            
         
               2)
            
            
               Η Επιτροπή των Ευρωπαϊκών Κοινοτήτων φέρει το σύνολο των δικαστικών εξόδων, περιλαμβανομένων αυτών στα οποία ενδεχομένως υποβλήθηκε η προσφεύγουσα στο πλαίσιο της αιτήσεώς της για την παροχή του ευεργετήματος της πενίας.
            
         
      (1)  ΕΕ C 95 της 28.4.2007, σ. 57.